**RAPORT PRIVIND SITUAŢIA HIDRO-METEOROLOGICĂ ŞI A CALITĂŢII MEDIULUI**

**în intervalul 14.01.2024, ora 08.00 – 15.01.2024, ora 08.00**

1. ***SITUAŢIA HIDRO-METEOROLOGICĂ***

**1. Situația și prognoza hidrologică pe râurile interioare şi Dunăre din 15.01.2024, ora 07.00**

**RÂURI**

Debitele au fost, în general, staționare, exceptând râurile din bazinele: Vișeu, Iza, Tur, Someș, Crișuri, Mureș, Bega, Timiș, Bârzava, unde au fost în scădere.

Debitele se situează la valori în jurul și peste mediile multianuale lunare pe râurile din bazinele hidrografice: Vișeu, Iza, Tur, Someș, Barcău, Crișuri, Mureș, Bega, Timiș, Bârzava, Nera, bazinul superior și mijlociu al Bistriței, cursurile superioare ale Jiului, Prutului și pe unii afluenți din bazinul mijlociu al Oltului. Pe celelalte râuri debitele se situează la valori cuprinse între 30-90% din normalele lunare, mai mici (sub 30%) pe râurile din bazinele hidrografice: Tazlău, Bârlad, Jijia, bazinul superior al Ialomiței, unii afluenți din bazinul inferior Jiului inferior, bazinul inferior al Oltului, bazinul superior al Argeșului și pe unele râuri din Dobrogea.

Formațiunile de gheață (gheață la maluri, pod de gheață, năboi, sloiuri) existente pe majoritatea râurilor din zonele de deal și munte din țară, în general, s-au menținut fără modificări importante.

Nivelurile pe râuri la stațiile hidrometrice se situează sub **COTELE DE ATENȚIE**.

Debitele vor fi vor fi în creștere ca urmare a precipitațiilor prognozate, cedării apei din stratul de zăpadă și propagării pe râurile din bazinele hidrografice: Bega, Timiș, Bârzava, Moravița, Caraș, Nera, Cerna și bazinele superioare ale Crișurilor și Arieșului.

Pe râurile din bazinele hidrografice: Vișeu, Iza, Tur, Someș, Târnave, bazinele mijlocii și inferioare ale Crișurilor, Arieșului și cursul Mureșului, debitele vor fi în scădere, iar pe celelalte râuri vor fi relativ staționare.

Ca urmare a precipitațiilor mixte prognozate și cedării apei din stratul de zăpadă, sunt posibile creșteri de niveluri și debite, pe unele râuri din zonele de deal și de munte, mai ales pe cele din jumătatea de vest a țării.

Formațiunile de gheață (gheață la maluri, pod de gheață, năboi, sloiuri) existente vor fi în general în diminuare și restrângere.

Nivelurile pe râuri la stațiile hidrometrice se vor situa sub **COTELE DE ATENȚIE**.

**DUNĂRE**

Debitul la intrarea în țară (secțiunea Baziaș) în intervalul 14.01.2024 – 15.01.2024 a fost în scădere, având valoarea de 9100 m3/s, peste media multianuală a lunii ianuarie (4950 m3/s).

În aval de Porţile de Fier, debitele au fost în creștere ușoară la Gruia și Tulcea și în scădere pe sectorul Calafat – Isaccea.

Debitul la intrarea în țară (secțiunea Baziaș) va fi în scădere (9000 m3/s).

În aval de Porţile de Fier, debitele vor fi relativ staționare pe sectorul Gruia – Calafat și în scădere pe sectorul Bechet – Tulcea.

***Se situează în faza I-a de apărare următoarele sectoare de dig:***

* Peceneaga-Turcoaia, Măcin-Iglița-Carcaliu, Ostrov-Peceneaga, Gârliciu-Dăeni, Smârdan-23 August I, 23 August-Grindu, Ciulineț–Isaccea, Crișan, Letea, Gorgova, Sf. Gheorghe, Tudor Vladimirescu (din administrarea ANAR); Chilia Veche (din administrarea consiliilor locale); dig Șosea Măcin-Smârdan (fără deținător) - jud. Tulcea.

***Se situează în faza a II-a de apărare următoarele sectoare de dig:***

* R3, R4 (din administrarea ANAR); Nufăru-Victoria (din administrarea consiliilor locale) - jud. Tulcea.

**2.** **Situația meteorologică în intervalul 14.01.2024, ora 08.00 – 15.01.2024, ora 06.00**

**ÎN ŢARĂ**

Vremea s-a încălzit față de ziua precedentă, îndeosebi în sudul și centrul teritoriului, unde valorile termice diurne au fost în general cu 3...5 mai ridicate față de mediile multianuale specifice perioadei, iar în rest au fost apropiate de norme. Nebulozitatea a fost persistentă în Carpații Orientali, în Maramureș și în nordul Transilvaniei, unde pe arii restrânse a nins slab. În celelalte regiuni cerul a fost variabil, temporar cu înnorări pe parcursul nopții în vest și centru. Vântul a suflat slab și moderat, cu intensificări pe crestele montane (rafale în general de 70...90 km/h), viscolind zăpada, iar pe alocuri, cu viteze mai mici (45...55 km/h), și în regiunile sudice, centrale, nord-vestice, precum și în dealurile subcarpatice. La ora 20 era strat de zăpadă la munte și măsura în platformele stațiilor meteorologice până la 80 cm la Bâlea Lac, în Moldova până la 23 cm, local în Banat și Maramureș până la 3...4 cm și doar pe areale mici în Oltenia, Transilvania și Muntenia, sub 2 cm. Temperaturile maxime s-au încadrat între -4 grade la Iași și 9 grade la Calafat, iar la ora 06 valorile termice erau cuprinse între -15 grade la Negrești și 5 grade la Oravița. Izolat, în sudul Banatului și al Moldovei, a fost ceață asociată cu depunere de chiciură și fulguieli.

*Observație: de ieri, de la ora 6, au fost în vigoare 2 atenționări cod galben pentru fenomene meteorologice periculoase imediate: 1 emise de către SRPV Sibiu și 1 de către CNPM pentru Muntenia.*

**LA BUCUREŞTI**

Vremea a fost predominant frumoasă și s-a încălzit ușor față de ziua precedentă. Cerul a fost variabil, iar vântul a suflat slab și moderat, trecător cu ușoare intensificări pe parcursul zilei, când a atins viteze de 35...40 km/h. Temperatura maximă a fost de 5 grade, iar la ora 06 se înregistrau -3 grade la stația meteorologică Băneasa, -2 grade la Afumați și -1 grad la Filaret.

**3. Prognoza meteorologică în intervalul 15.01.2024, ora 08.00 – 16.01.2024, ora 08.00**

**ÎN ŢARĂ**

Regimul termic va fi în general peste ceea ce ar fi normal la mijlocul lunii ianuarie îndeosebi în regiunile sudice. Pe parcursul zilei nebulozitatea va fi mai persistentă și vor fi precipitații sub formă de ninsoare în Maramureș, mixte în Crișana și pe arii restrânse în Transilvania și mai ales ploi pe arii relativ extinse în Banat și Oltenia, iar în celelalte regiuni cerul va fi temporar noros iar probabilitatea pentru precipitații va fi redusă. Seara și noaptea cerul va fi mai mult noros și se vor semnala precipitații predominant sub formă de ninsoare, cu depunere de strat de zăpadă, pe arii extinse în regiunile intracarpatice și local în zonele deluroase ale Olteniei, Munteniei și Moldovei și mai ales ploi și lapoviță pe arii restrânse în rest. La munte va ninge și se va depune strat nou de zăpadă, ziua mai ales în Munții Apuseni și în nordul Carpaților Orientali, iar noaptea în toată zona. Izolat se vor acumula cantități de apă de 10...15 l/mp în special în Carpații Occidentali și în vestul Carpaților Meridionali. Izolat se va semnala polei, dimineața, cu o probabilitate mai ridicată în regiunile vestice, iar noaptea în cele sudice. Vântul va sufla slab și moderat, cu intensificări la munte, în special la altitudini mari (rafale de 60...80 km/h), unde trecător ninsoarea va fi viscolită și pe arii restrânse și în zonele joase de relief. Temperaturile maxime se vor încadra în general între 2 și 10 grade, cu cele mai ridicate valori în sud-est, iar cele minime se vor situa între -4 și 2 grade, cu valori mai ridicate pe litoral până spre 4...5 grade. Izolat vor fi condiții de ceață.

**LA BUCUREŞTI**

Vremea va continua să se încălzească, astfel valorile termice se vor situa peste mediile multianuale specifice acestei date. Cerul va fi temporar noros, iar noaptea vor fi posibile precipitații slabe sub formă de ploaie cu depuneri de polei. Vântul va sufla slab până la moderat. Temperatura maximă va fi de 7...8 grade, iar cea minimă se va situa în jurul valorii de 0 grade.

1. ***CALITATEA APELOR***

Nu s-au înregistrat evenimente deosebite.

1. ***ALIMENTĂRI CU APĂ***

***Administratia Bazinala de Apă Prut-Bârlad***

* **Judetul Botosani:** Se mentine situatia de restrictii in alimentarea cu apa pentru piscicultura la folosința S.C. Pirania S.R.L. Botosani - pepiniera piscicola Havarna, prin reducerea debitelor la sursa r. Baseu - ac. Cal Alb corespunzator treptei III de restrictii. Se mentine Planul de restrictii in alimentarea cu apa - treapta III, pentru A.N.I.F. Filiala Teritoriala Moldova Nord-U.A Botosani-Sistemul de irigatii Movileni-Hăvârna, sursa ac. Cal Alb - r. Baseu.
* **Judetul Iasi:** Se mentine situatia de restrictii in alimentarea cu apa pentru piscicultura la folosintele:

\*S.C. Noralex S.R.L. Iasi, S.C. Piscicola S.R.L. Iasi si S.C. CC & PES S.R.L. Iasi prin reducerea debitelor la sursa r. Miletin – ac.Halceni corespunzator treptei III de aplicare a restrictiilor.

\*S.C. ACVACOM SRL Iasi prin reducerea debitelor la sursa r. Gurguiata – ac.Plopi corespunzator treptei III de aplicare a restrictiilor.

\* SC MIHPES SRL Iasi prin reducerea debitelor la sursa r. Valea Oii – ac.Sarca corespunzator treptei III de aplicare a restrictiilor.

- Se aplica situatia de restrictii in alimentarea cu apa la folosinta:

\*S.C. APAVITAL S.A.Iasi prin reducerea debitelor la sursa r. Bahlui – ac.Parcovaci corespunzator treptei II de aplicare a restrictiilor.

* **Judetul Vaslui:** Se mentin prevederile „Planului de restrictii si folosire a apei in perioade deficitare”, treapta a III-a, pentru: A.N.I.F. Filiala Teritoriala de Îmbunătățiri Funciare Vaslui – Amenajare de irigații Mânjești-sursa-Acumularea Mânjești și pentru S.C. AQUAVAS S.A. VASLUI – Sucursala Vaslui din acumularea Solesti.

***Administratia Bazinala de Apă Olt***

* **Judetul Brasov:** Incepand cu data de 21.12.2023 Compania APA Brasov S.A. anunta inceperea diminuarii preluarii de apa bruta din Acumularea Sacele – pr.Tarlung cu 450 l/s si inceperea compensarii necesarului de apa din sursa subterana de rezerva - Front captare A.N.I.F. – zona Harman Prejmer (aplicare prevederi “Plan de restrictii si folosire a apei in periodele deficitare”). Nu s-au impus restrictii de alimentare cu apa la populatie.

1. ***CALITATEA MEDIULUI***
2. **În domeniul aerului**

Nu s-au înregistrat evenimente deosebite.

1. **În domeniul solului și vegetației**

Nu s-au înregistrat evenimente deosebite.

1. **În domeniul supravegherii radioactivităţii mediului**

Nu s-au înregistrat evenimente deosebite.

1. **În municipiul Bucureşti**

Nu s-au înregistrat evenimente deosebite.

**DIRECȚIA COMUNICARE**